Erasmus beszámoló

A 3 hónapot töltöttem a Dreams Jardín Tropicalban Tenerifen, ezen belül az étteremben dolgoztam mint „assistant waitress”. A hotelbe szeptember közepén érkeztünk. Megmutatták a helyet ahol dolgozni fogunk, ami a büfé étterem volt. Nagyon szép helyen van maga az étterem, az egész úgy helyezkedik el, hogy az éttermek a harmadik szinten voltak. A büfé maga elég nagy több részből áll.

A munka úgy zajlott, hogy hétfőtől péntekig kellett dolgoznunk 8 órát. A 8 órát nem egybe dolgoztuk le hanem reggel 8-tól 12-ig voltunk reggelin aztán volt 6 óra szabad időnk és este 6-tól 10-ig tartott a vacsora. Reggelinél mindig oda mentünk egy új vendéghez, aki leült az asztalhoz és megkérdeztük tőle, hogy óhajt esetleg teát vagy kávét. Kávé esetén csak fekete kávét szolgálunk fel mi pincérek egy termoszban és a vendég önt magának amennyit szeretne. Ha esetleg valami különlegeset szeretne például espresso, akkor azt a kávégépből kell szereznie. Teánál forró vizet adunk a vendégeknek és klasszikus fekete teát, de nagyon sok tea áll a vendég rendelkezésére a zöld teától angol teáig minden. Körbe kell sétálnunk és figyelni a vendégeket, ha befejezik, akkor elvisszük a tányérjukat. Miután a reggelinek vége és az utolsó vendég is elment megterítjük az asztalt vacsorára, és a reggelről maradt cukrokat szokjuk rendezni.

A kollégáim nagyon kedvesek voltak velem, az elején mindig kisegítettek, ha valamit nem értettem. Nem volt könnyű megérteni egymást mert ők csak spanyolul tudtak én meg csak egy kicsit spanyolul és angolul, de valahogy mindig sikerült megértenünk egymást a végén.

A többi gyakornok is akivel megismerkedtem nagyon kedvesek és befogadóak voltak. Mivel elég nagy a hotel és nem használhattuk ugyanazokat a folyosókat és lifteket, mint a vendégek segítettek nekünk megmutatni merre, melyik staff folyosókat használjuk. Mindannyian más részlegen dolgoztunk, de így is mély és igazi kapcsolatokat tudtam kialakítani úgy érzem.

Zárásul, mindenkinek ajánlanám a lehetőséget, hogy jelentkezzenek a Pannónia ösztöndíjra, mert nagyon tartalmas kapcsolatokat tudsz kialakítani. Ezen felül nagyon sokat tudsz tanulni a hely kultúrájáról, az emberek életviteléről, illetve hasznos szakmai tapasztalatot tudsz szerezni, ami akárhol jól jöhet.